Нацисен хутшăнăвĕн чĕлхи
Нацисен хутшăнăвĕн чĕлхи — пĕр-пĕр патшалăхра тĕрлĕ наци (тĕрлĕ халăх) çыннисем пĕр-пĕринпе хутшăнма усă куракан чĕлхе. Лингвистикăра, патшалăх ĕçĕнче, юридицире, пропагандăра, кулленхи пурнăçра ку ăнлавпа анлăн усă кураççĕ пулин те, унăн пурте килĕшсе татăлнă çирĕп палăртавĕ çук.

Нацисен хутшăнăвĕн чĕлхи пирки тĕплĕнрех ăнлантарни 
Тĕрлĕ наци çыннисем пĕр-пĕринпе хутшăннă чух мĕнле чĕлхепе калаçассине хăйсем суйласа илеççĕ. Çак саманта "çÿлтен" палăртма çук. Урăхларах пулма пултарать патшалăх тытăмĕсенчи йĕркелĕмсенче, бизнесра, ытти официаллă вырăнсенче, енчен те мĕнле чĕлхепе калаçасси-хутшăнассине ятарлă саккунсемпе палăртнă пулсан. Ахаллĕн хутшăннă чухне вара — пĕтĕмпех хутшăнкан çынсен хăйсен ирĕкĕ.

Çавăн пекех пăхăр 
 Лингва-франка.

Вуламалли 
 Самсонов Н. Г., Самсонова Л. Н. Язык межнационального общения. // Вестник Северо-Восточного федерального университета им. М.К. Аммосова. Выпуск № 1 / том 4 / 2007.

Асăрхавсем

Каçăсем 

Лингвистика
Чĕлхе çыхăнăвĕсем